**Kim Olavi Kuusi** (s. 28. joulukuuta 1947 Helsinki) on suomalainen säveltäjä ja vuodesta 2011 Teoston hallituksen puheenjohtaja. Hän on koulutukseltaan kauppatieteiden maisteri.

Hän ja hänen yrityksensä Musicmakers Oy on erikoistunut mainosmusiikin tekemiseen. Yritys on alallaan Suomen suurimpia. Kuusi perusti yrityksen Esa Niemisen kanssa 1980. Musicmakersin Tähtitorni-levymerkille levyttivät 1980-luvulla muun muassa Maarit Hurmerinta, Paula Koivuniemi ja Jussi Raittinen. Julkaisuja jatkettiin uudelleen 2000-luvulla Plastinka-levymerkillä, jonka vetäjinä toimivat Kuusen lisäksi Kalle Chydenius, Leri Leskinen ja Vellu Maurola (Slow). Plastinkan nimekkäimpiä artisteja ovat Rajaton, Kemopetrol ja Petteri Sariola.

Kuusi valmistui kauppatieteiden maisteriksi Helsingin Kauppakorkeakoulusta, jossa toimi myös opettajana vuoteen 1975. Opiskelun ohessa Kuusi oli mukana perustamassa Ryhmäteatteria, jonka säveltäjänä ja muusikkona hän toimi 1969–1973. Samaan aikaan hän toimi myös Pihasoittajat-yhtyeessä, jolle hän sävelsi muun muassa Suomea Euroviisuissa vuonna 1975 edustaneen kappaleen "Viulu-ukko".

Euroviisumenestyksen kannustamana Kuusi siirtyi aluksi freelance-musiikkituottajaksi Love Recordsiin ja vuosiksi 1978–1979 Finnlevyn kotimaisen tuotannon johtajaksi. Kuusi on toiminut *Idols*-ohjelman toisen tuotantokauden (2005) päätuomarina. Kuusi sai pitkästä urastaan Elämäntyöpalkinnon Musiikki & Media -tapahtumassa lokakuussa 2017.

Kim Kuusen vaimo on Kustannusosakeyhtiö Otavan myynti- ja markkinointijohtaja Maija Kuusi. Kim Kuusi on vaimonsa kautta myös Laura Närhen isäpuoli. Hänen appensa oli levymoguli Mosse Vikstedt. Hänen veljiään ovat elokuvaohjaaja Janne Kuusi ja juristi Kai Kuusi.

Lähteet
-------

1. 1 2  Teoston hallitus Teosto. Viitattu 24.1.2021.
2. ↑  Kim Kuusi Teoston uusi puheenjohtaja *Yle Uutiset*.  15.4.2011. Viitattu 24.1.2021.
3. ↑  Mainonnan tekijöitä. *Mainonnan tekijöitä Markkinointiviestinnän Toimistojen Liitto MTL*.  Arkistoitu 26.5.2012. Viitattu 28.1.2014.
4. ↑  Ryhmäteatteri täyttää 40 vuotta. *Helsingin Sanomat*.  4.5.2014.  Arkistoitu 4.5.2014. Viitattu 24.1.2021.
5. ↑  Rissanen, Kaisa: Ryhmäteatteri – yhteisvoimin jo yli 40 vuotta. *Teatterikeskus*.  Arkistoitu 4.5.2014. Viitattu 4.5.2014.
6. ↑  Kostiainen, Pasi: Kim Kuusi palkittiin elämäntyöstä *Teosto*.  13.10.2017. Viitattu 4.12.2017.
7. ↑  Erola, Antti: Tiesitkö? Laura Närhen isä tunnetaan vuoden 1975 hitistä *Ilta-Sanomat*.  12.11.2012. Viitattu 24.1.2021.

Aiheesta muualla
----------------

* Wikman, Lasse: Elämäntapana musiikki *Suomen musiikintekijät*.  22.10.2013. Viitattu 24.1.2021.
* Mattlar, Mikko: Teoston puheenjohtaja Kim Kuusi sävelsi yhden Suomen menestyneimmistä euroviisukappaleista, ja siksi hän päätti panostaa musiikkiin *Helsingin Sanomat*.  24.12.2017. Viitattu 24.1.2021.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Taiteenala | 
* MusicBrainz

 |
|  |
| Henkilöt | 
* Elonet

 |
|  |
| Muut | 
* Europeana

 |

 |